Lufta Greko-Turke (1919-1922)

Lufta Greko-Turke e 1919-1922 u zhvillua midis Greqisë dhe Lëvizjes Kombëtare Turke gjatë ndarjes së Perandorisë Osmane pas Luftës së Parë Botërore, midis majit 1919 dhe tetorit 1922.

Fushata greke filloi kryesisht për shkak se aleatët perëndimorë, veçanërisht kryeministri britanik David Lloyd George, i kishin premtuar Greqisë fitime territoriale në kurriz të Perandorisë Osmane, e cila kohët e fundit u mund në Luftën e Parë Botërore. Pretendimet greke vinin nga fakti se Anadolli kishte qenë pjesë të Greqisë së Lashtë dhe Perandorisë Bizantine përpara se turqit të pushtonin zonën në shekujt 12-15. Konflikti i armatosur filloi kur forcat greke zbarkuan në Smirna (tani: İzmiri), më 15 maj 1919. Ata përparuan në brendësi të vendit dhe morën kontrollin e pjesës perëndimore dhe veriperëndimore të Anadollit, duke përfshirë qytetet Manisa, Balıkesir, Aydin, Kütahya, Bursa dhe Eskişehir. Përparimi i tyre u kontrollua nga forcat turke në Betejën e Sakarias në vitin 1921. Fronti grek u shemb me kundërsulmin turk në gusht 1922 dhe lufta në fakt përfundoi me rimarrjen e Smirnës nga forcat turke dhe zjarrin e madh të Smirnës.

Si rezultat, qeveria greke pranoi kërkesat e Lëvizjes Kombëtare Turke dhe u kthye në kufijtë e saj të paraluftës, duke i lënë Turqisë Trakinë Lindore dhe Anadollin Perëndimor. Aleatët braktisën Traktatin e Sevres për të negociuar një traktat të ri në Lozanë me Lëvizjen Kombëtare Turke. Traktati i Lozanës njohu pavarësinë e Republikës së Turqisë dhe sovranitetin e saj mbi Anadollin, Stambollin dhe Thrakinë Lindore. Qeveritë greke dhe turke ranë dakord të angazhoheshin në një shkëmbim popullsie.

Shqiptarët që morë pjesë ne luftën greko-osmane.

 Shiko edhe 
 Lufta Çlirimtare Turke
 Karriera ushtarake e Mustafa Qemal Ataturkut

 Shënimet 

 Referime 


Kategoria:Luftëra që përfshijnë Turqinë
Kategoria:Luftëra që përfshijnë Greqinë
Kategoria:1919 në Perandorinë Osmane
Kategoria:1920 në Perandorinë Osmane
Kategoria:1921 në Perandorinë Osmane
Kategoria:1922 në Perandorinë Osmane
Kategoria:1919 në Greqi
Kategoria:1920 në Greqi
Kategoria:1921 në Greqi
Kategoria:1922 në Greqi
Kategoria:Konflikte më 1919
Kategoria:Konflikte më 1920
Kategoria:Konflikte më 1921
Kategoria:Konflikte më 1922
Kategoria:Marrëdhëniet mes Greqisë dhe Turqisë
Kategoria:Konflikte ndihmëse të Luftës së Parë Botërore
Kategoria:Pushtime